ค้นหาบุคลิกของตัวละคร พัฒนาฝีมือ สร้างเรื่องราวที่จับใจ วาดตัวละคร
กรุ๊ปเลือดถูกมองว่าเป็นตัวบ่งชี้บุคลิกภาพโดยทั่วไปในญี่ปุ่น คุณสามารถใช้จุดนี้เป็นหนทางช่วยในการตัดสินใจว่าอยากจะให้ตัวละครออกมาเป็นแบบไหน กรุ๊ปเลือดกับบุคลิกที่เกี่ยวข้องกันได้แก่:  โอ – มีความมั่นใจ มองโลกในแง่ดีและมีเจตนารมย์แรงกล้า แต่ก็เอาตัวเองเป็นใหญ่และเอาอะไรแน่นอนไม่ได้ เอ – มีความคิดสร้างสรรค์ เก็บตัวและมีความรับผิดชอบ แต่ก็อืดอาดและตึงเครียด บี – กระปรี้กระเปร่าและมุ่งมั่น แต่ก็เห็นแก่ตัวและไม่มีความรับผิดชอบ เอบี – ปรับตัวเก่งและมีเหตุมีผลแต่ก็ขี้ลืมและชอบจับผิด ราศีเกิดทั้งแบบตะวันตกและตะวันออกสามารถนำมาใช้ระบุบุคลิกตัวละครได้ทั้งคู่ คุณสามารถใช้มันเลือกอายุหรือปีที่เกิดกับวันเกิดให้ตัวละครได้ ถ้าคุณต้องการหาแนวคิดของบุคลิกภาพเต็มรูปแบบจริงๆ คุณสามารถใช้บททดสอบวัดบุคลิกภาพไมเออร์ส-บริกส์ ลักษณะบุคลิกเหล่านี้มีที่มาจากการศึกษาทางจิตวิทยา จะช่วยให้คุณกำหนดบุคลิกของตัวละครได้ดี คุณยังต้องมั่นใจว่าได้ทำการสมดุลบุคลิกของตัวละคร การมีความสมดุลของลักษณะนิสัยในเชิงบวกและลบนั้นเป็นสิ่งจำเป็นในการสร้างตัวละครที่จับใจผู้อ่านและดูน่าเชื่อว่าเป็นจริง ให้นับลักษณะนิสัยในเชิงบวกกับเชิงลบของตัวละคร แล้วพยายามทำให้มีลักษณะนิสัยในเชิงลบมากกว่าสักเล็กน้อย เมื่อถึงตอนจบของเรื่องแล้วตัวละครของคุณจะพัฒนาจนสามารถเอาชนะลักษณะนิสัยเชิงลบบางด้านของตนลงได้ ตัวอย่างของลักษณะนิสัยเชิงลบได้แก่:  ชอบบังคับผู้อื่น ชอบโกหก ชอบเยาะเย้ยถากถางผู้อื่น ไม่ใส่ใจในการกระทำของตนเองต่อผู้อื่น มุ่งมั่นแต่เป้าหมายเฉพาะของตนเอง ไม่ค่อยมีความยับยั้งชั่งใจ ไม่พอใจเป็นประจำ แม้กระทั่งเรื่องเล็กๆ น้อยๆ มักจะประมาทไม่คิดหน้าคิดหลัง หลายคนเชื่อว่าชื่อของใครคนหนึ่งมีอิทธิพลต่อบุคลิกภาพของคนๆ นั้น จากการศึกษาพบว่าการมีชื่อที่แปลกไม่เหมือนชาวบ้านมักจะนำไปสู่การถูกรังแก และประเด็นด้านบุคลิกก็มักจะเป็นผลมาจากการถูกคนรังแกนั่นเอง และยังมีคนที่เชื่อว่าชื่อนั้นเป็นตัวระบุบุคลิกทั้งปวงของคุณ (เรียกว่าศาสตร์ Kabalarians) ไม่ว่ามันจะจริงหรือไม่ก็ตาม แต่มันช่วยคุณเลือกชื่อที่เหมาะสมได้แน่ พยายามหลีกเลี่ยงการใช้ชื่อที่แปลกหูจนเกินไปในฉากท้องเรื่องที่ดูสมจริง มันจะทำให้ตัวละครดูโดดออกมา การจะวาดตัวละครให้ออกมาดูดีได้นั้นเริ่มต้นจากการมีความรู้พื้นฐานในเรื่องกายวิภาคของมนุษย์ก่อน คุณคงไม่ต้องการให้ตัวละครของคุณดูเหมือนมีกล้ามเนื้อหลายมัดกว่าชาวบ้านเขา มีไขข้อมากหรือน้อยกว่าคนทั่วไป หรือมีร่างกายที่ผิดสัดส่วนอย่างร้ายแรง เป็นต้น หาหนังสือกายวิภาคดีๆ สักเล่มแล้วลงมือเรียนรู้ว่ากระดูกกับกล้ามเนื้อของเราอยู่ตรงไหนกันบ้าง มันยืดหยุ่นอย่างไรและเรียงตัวกันอย่างไร การวาดตัวการ์ตูนต้องการความรู้พื้นฐานในเรื่องร่างกายมนุษย์ ยิ่งคุณวาดคนได้มากแบบ ก็จะยิ่งวาดการ์ตูนได้ง่ายขึ้น ดังนั้น เริ่มด้วยการฝึกวาดภาพเพื่อนฝูงหรือกระทั่งตัวคุณเองนั่งอยู่หน้ากระจก การจะวาดท่าทางตัวละคร คุณสามารถถ่ายรูปตัวเองตอนทำท่าดังกล่าวแล้วมาลองวาดตัวละครตามท่านั้นในรูปได้ คุณยังอาจใช้เว็บไซต์ที่มีประโยชน์อย่าง posemaniacs.com ไว้อ้างอิงก็ได้  พยายามย้ำเตือนเรื่องกายวิภาคอยู่เรื่อยๆ เวลาวาดท่วงท่าทั้งหลาย คุณคงไม่ต้องการให้ตัวละครลงท้ายดูเหมือนมนุษย์กล้ามเนื้อไปหมดเสียทุกตัวหรอกนะ ยิ่งฝึก ฝีมือก็ยิ่งพัฒนา คุณอยากให้ตัวละครลงเอยอย่างไร คุณอยากให้เขาได้รับบทเรียนใดในระหว่างที่เรื่องดำเนินไป คุณต้องการให้เขาได้เรียนรู้หรือเปลี่ยนแปลงอะไร คุณสามารถใช้สถานะในตอนท้ายเรื่องของตัวละครมาใช้ค้นหาดูว่าจะแสดงให้เห็นถึงตัวเขาอย่างไรในตอนต้นเรื่องก็ได้ พอคุณรู้ว่าพวกเขาจะลงเอยเช่นไร ก็ตัดสินใจเลือกได้เลยว่าอยากให้เขาเริ่มต้นอย่างไร มันควรเป็นไปตามเหตุและผลกับจุดลงเอยของพวกเขา เช่น ถ้าคุณต้องการตัวละครที่ได้เรียนรู้ถึงการได้อยู่ร่วมกับคนอื่น คุณต้องให้เขาไม่ใส่ใจในผู้คนที่ห่วงใยตัวเขาในทีแรก คุณอาจต้องแสดงเหตุผลว่าทำไมเขาถึงคิดว่าไม่ต้องการใครก็อยู่ได้ เมื่อคิดถึงสิ่งที่คุณต้องการทั้งตอนต้นและตอนจบของชะตากรรมตัวละครได้เสร็จสรรพ ตอนนี้ก็ได้เวลาคิดว่าอะไรมีผลดลให้ใครสักคนเปลี่ยนแปลงไปเช่นนั้น ตรงนี้จะเป็นจุดที่คุณสามารถใส่ไอเดียดีๆ ให้กับเรื่องได้ เพราะสิ่งที่เกิดขึ้นกับตัวละครจนทำให้เขาคิดเปลี่ยนแปลงตัวเองนั้นเป็นพล็อตหลักหรือพล็อตย่อยที่ทำให้เรื่องดูดี แฟนสาวของเขาถูกฆ่า พวกเขากำพร้าตั้งแต่เด็ก พวกเขาเป็นเด็กตลอดกาล ทั้งหมดล้วนเป็นความซ้ำซากจำเจในการเริ่มการพัฒนาของตัวละครในเรื่อง และเพราะมันเป็นสูตรสำเร็จที่ใช้กันเกร่อ มันจึงมักน่าเบื่อ พยายามหลีกเลี่ยงเข้าไว้ สรรหาความเป็นเอกลักษณ์ไม่ตามใครในการพัฒนาตัวละคร มันจะทำให้คนอ่านให้ความสนใจในตัวละครมากขึ้นและอยากติดตามเรื่องราวไปจนจบ การ์ตูนกับอนิเมะต่างแนวก็มักจะถูกวาดต่างสไตล์กัน คุณจะใช้สไตล์ธรรมชาติของตัวเองหรือจะหาแรงบันดาลใจจากศิลปินมีชื่อในแนวทางนั้นๆ ก็ได้ การ์ตูนแนวสำหรับเด็กผู้หญิง (shojo) กับการ์ตูนสำหรับเด็กผู้ชาย (shonen) เป็นสองแนวหลักใหญ่ๆ จำไว้ว่าตัวละครที่ดูน่ารักจะมีตาโต ส่วนตัวละครที่ดูเท่จะมีตาเล็กหยี ดูบทความอื่นของวิกิฮาวประกอบสำหรับการวาดตัวละครของคุณ:  นี่คือวิธีวาดตัวละครในอนิเมะ:  วาดเด็กชายในอนิเมะ วาดใบหน้าในอนิเมะ วาดดวงตาในอนิเมะ   นี่คือวิธีวาดตัวละครในการ์ตูน:  วาดหัวตัวการ์ตูน วาดเด็กผู้หญิงในการ์ตูน วาดใบหน้าเด็กผู้หญิงในการ์ตูน วาดเส้นผมในการ์ตูน เพิ่มเสื้อผ้ากับเครื่องประดับตกแต่งลงไป ให้สิ่งที่คุณเลือกช่วยสะท้อนบุคลิกและประวัติของตัวละคร เช่น ถ้าคุณมีตัวละครผู้หญิงที่มีบุคลิกเป็นการเป็นงาน ให้เธอสวมรองเท้าพื้นแบนเหมาะกว่ารองเท้าส้นสูง ถ้าคุณอยากจะบอกใบ้อดีตของตัวละคร ลองคิดถึงสิ่งของที่พวกเขาอาจสวมใส่หรือเก็บไว้ที่มีความสำคัญต่อพวกเขา เช่น ในเรื่อง The Legend of Korra มาโก้จะมีผ้าพันคอของพ่อติดตัวตลอดเวลา จงใช้ความคิดสร้างสรรค์!
เลือกกรุ๊ปเลือดให้ตัวละคร. เลือกวันเกิด. ใช้ดัชนีชี้วัดบุคลิกภาพของไมเออร์ส-บริกส์ (Myers-Briggs Type Indicator). ใช้การสมดุลบุคลิกภาพ. ตั้งชื่อเท่ๆ ให้ตัวละคร. ศึกษาเรื่องกายวิภาคของมนุษย์. วาดจากชีวิตจริง. ฝึกการวาดท่วงท่าที่ดูมีลีลาเคลื่อนไหวในหลายๆ แบบ. ฝึกไปเรื่อยๆ! ระบุเป้าหมายสุดท้ายของตัวละคร. ระบุจุดเริ่มต้นของตัวละคร. เลือกว่าพวกเขาเปลี่ยนไปได้อย่างไร. หลีกเลี่ยงสูตรสำเร็จจำเจ. เลือกสไตล์. วาดตัวละคร. ออกแบบการชี้นำโดยดูจากบุคลิกและประวัติของตัวละคร.
https://www.wikihow.com/Make-Your-Own-Anime-or-Manga-Character https://www.wikihow.com/Make-Your-Own-Anime-or-Manga-Character https://www.wikihow.com/Make-Your-Own-Anime-or-Manga-Character https://www.wikihow.com/Make-Your-Own-Anime-or-Manga-Character
Finding Their Personality Improving Your Skills Creating Compelling Stories Drawing Your Character